CELEX: 32014R1344
Language: lt
Date: 2014-12-17 00:00:00
Title: 2014 m. gruodžio 17 d. Komisijos įgyvendinimo reglamentas (ES) Nr. 1344/2014, kuriuo pagal Tarybos reglamento (EB) Nr. 847/96 4 straipsnio 2 dalį prie 2014–2015 m. europinių ančiuvių žvejybos Biskajos įlankoje kvotų pridedami kiekiai, kurių Prancūzija ir Ispanija neišnaudojo 2013–2014 m. žvejybos sezonu

18.12.2014   
            
            
               LT
            
            
               Europos Sąjungos oficialusis leidinys
            
            
               L 363/78
            
         KOMISIJOS ĮGYVENDINIMO REGLAMENTAS (ES) Nr. 1344/2014
   2014 m. gruodžio 17 d.
   kuriuo pagal Tarybos reglamento (EB) Nr. 847/96 4 straipsnio 2 dalį prie 2014–2015 m. europinių ančiuvių žvejybos Biskajos įlankoje kvotų pridedami kiekiai, kurių Prancūzija ir Ispanija neišnaudojo 2013–2014 m. žvejybos sezonu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1996 m. gegužės 6 d. Tarybos reglamentą (EB) Nr. 847/96, nustatantį bendrų leistinų sugavimų ir kvotų kasmetinio valdymo papildomas sąlygas (1), ypač į jo 4 straipsnio 2 dalį,
   kadangi:
   
               (1)
            
            
               pagal Reglamento (EB) Nr. 847/96 4 straipsnio 2 dalį valstybės narės iki žvejybos kvotos taikymo metų spalio 31 d. gali prašyti Komisijos leisti, kad ne daugiau kaip 10 % joms skirtos kvotos nebūtų išnaudota ir kad ta kvota būtų perkelta į kitus metus. Komisija prie atitinkamos kvotos turi pridėti neišnaudotą kiekį;
            
         
               (2)
            
            
               europinių ančiuvių Biskajos įlankoje (ICES VIII parajonis) BLSK ir valstybių narių kvotos šiuo metu nustatytos metiniam išteklių valdymo sezonui, kuris trunka nuo liepos 1 d. iki kitų metų birželio 30 d.;
            
         
               (3)
            
            
               Tarybos reglamentu (ES) Nr. 713/2013 (2) nustatytos europinių ančiuvių žvejybos kvotos Biskajos įlankoje (ICES VIII parajonis) laikotarpiui nuo 2013 m. liepos 1 d. iki 2014 m. birželio 30 d.;
            
         
               (4)
            
            
               Tarybos reglamentu (ES) Nr. 779/2014 (3) nustatytos europinių ančiuvių žvejybos kvotos Biskajos įlankoje (ICES VIII parajonis) laikotarpiui nuo 2014 m. liepos 1 d. iki 2015 m. birželio 30 d.;
            
         
               (5)
            
            
               Tačiau, atsižvelgiant į apsikeitimą žvejybos galimybėmis pagal Reglamento (ES) Nr. 1380/2013 (4) 16 straipsnio 8 dalį ir kvotų perkėlimą pagal Reglamento (EB) Nr. 847/96 4 straipsnio 2 dalį, Prancūzijai ir Ispanijai 2013–2014 m. žvejybos sezonu skirtos šių išteklių kvotos buvo atitinkamai 3 590,9 tonų ir 15 226 tonų.
            
         
               (6)
            
            
               To žvejybos sezono pabaigoje Prancūzija ir Ispanija pranešė, kad Biskajos įlankoje iš viso sužvejojo, atitinkamai, 3 197,05 t ir 14 468,16 t ančiuvių;
            
         
               (7)
            
            
               remdamosi Reglamento (EB) Nr. 847/96 4 straipsnio 2 dalimi, Prancūzija ir Ispanija pateikė prašymą dalį jų 2013–2014 m. žvejybos sezono ančiuvių kvotos perkelti į kitą žvejybos sezoną. Atsižvelgiant į tame reglamente nurodytus apribojimus, neišnaudota kvota turėtų būti pridėta prie atitinkamų kvotų, nustatytų Tarybos reglamentu (ES) Nr. 779/2014 (5) 2014–2015 m. žvejybos sezonui;
            
         
               (8)
            
            
               šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamente (ES) Nr. 779/2014 Prancūzijai nustatyta europinių ančiuvių žvejybos Biskajos įlankoje kvota padidinama 359,09 t.
   2 straipsnis
   Reglamente (ES) Nr. 779/2014 Ispanijai nustatyta europinių ančiuvių žvejybos Biskajos įlankoje kvota padidinama 757,84 t.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gruodžio 17 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 115, 1996 5 9, p. 3.
   
      (2)  2013 m. liepos 23 d. Tarybos reglamentas (ES) Nr. 713/2013, kuriuo nustatomos 2013–2014 m. žvejybos sezono europinių ančiuvių žvejybos Biskajos įlankoje galimybės (OL L 201, 2013 7 26, p. 8).
   
      (3)  2014 m. liepos 17 d. Tarybos reglamentas (ES) Nr. 779/2014, kuriuo nustatomos 2014–2015 m. žvejybos sezono europinių ančiuvių žvejybos Biskajos įlankoje galimybės (OL L 212, 2014 7 18, p. 1).
   
      (4)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
   
      (5)  2014 m. liepos 17 d. Tarybos reglamentas (ES) Nr. 779/2014, kuriuo nustatomos 2014–2015 m. žvejybos sezono europinių ančiuvių žvejybos Biskajos įlankoje galimybės (OL L 212, 2014 7 17, p. 1).